LIETUVOS RESPUBLIKOS ŽEMĖS ŪKIO MINISTRO

ĮSAKYMAS

DĖL ŽEMĖS ŪKIO VALDŲ REGISTRAVIMO LIETUVOS RESPUBLIKOS ŽEMĖS ŪKIO IR KAIMO VERSLO REGISTRE

2008 m. gegužės 15 d. Nr. 3D-278

Vilnius

Vadovaudamasi Lietuvos Respublikos žemės ūkio ir kaimo verslo registro nuostatų, patvirtintų Lietuvos Respublikos Vyriausybės 2002 m. rugpjūčio 27 d. nutarimu Nr. 1351 (Žin., 2002, Nr. 84-3645; 2006, Nr. 42-1524), 21.1 ir 22.1 punktais ir 2003 m. rugsėjo 29 d. Tarybos reglamento (EB) Nr. 1782/2003, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams bei iš dalies keičiančio Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/ 2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (OL 2004 m. specialusis leidimas, 3 skyrius, 40 tomas p. 269), su paskutiniais pakeitimais, padarytais 2008 m. balandžio 1 d. Komisijos reglamentu (EB) Nr. 293/2008 (OL 2008 L 90, p. 5), 19 straipsniu:

1. Tvirtinu pridedamas:

1.1. Prašymo registruoti žemės ūkio valdą / atnaujinti registracijos duomenis Lietuvos Respublikos žemės ūkio ir kaimo verslo registre formą.

1.2. Prašymo patikslinti žemės ūkio valdos duomenis Lietuvos Respublikos žemės ūkio ir kaimo verslo registre formą.

2. Pavedu VĮ Žemės ūkio informacijos ir kaimo verslo centrui iki 2008 m. spalio 1 d. patobulinti ir pradėti naudoti žemės ūkio valdų registravimo duomenų suvedimo kompiuterinę programą, prieinamą internetu, ir apmokyti seniūnijų darbuotojus, kad būtų užtikrintas savivaldybėms teikiamų šio įsakymo 1.1 punktu patvirtintoje prašymo formoje duomenų įvedimas į Lietuvos Respublikos žemės ūkio ir kaimo verslo registro kompiuterinę duomenų bazę.

3. Nustatau, kad:

3.1. jeigu Lietuvos 2007–2013 m. kaimo plėtros programos priemonių įgyvendinimo taisyklėse nenumatyta kitaip, visi žemės ūkio ar alternatyviąja veikla užsiimantys fiziniai ir juridiniai asmenys, pretenduojantys gauti Europos Sąjungos bei valstybės paramą žemės ūkiui ir kaimo plėtrai, privalo įregistruoti žemės ūkio valdą Lietuvos Respublikos žemės ūkio ir kaimo verslo registre;

3.2. įregistruotų žemės ūkio valdų valdytojai atnaujina žemės ūkio valdų duomenis Lietuvos Respublikos žemės ūkio ir kaimo verslo registre kiekvienais kalendoriniais metais ne vėliau kaip iki tų kalendorinių metų gruodžio 31 d., o dalyvaujantys Lietuvos 2007–2013 m. kaimo plėtros programos priemonėse – iki paraiškos gauti paramą pateikimo, jeigu priemonių įgyvendinimo taisyklėse nenumatyta kitaip.

4. Pripažįstu netekusiu galios Lietuvos Respublikos žemės ūkio ministro 2007 m. vasario 1 d. įsakymą Nr. 3D-41 „Dėl žemės ūkio valdų registravimo Lietuvos Respublikos žemės ūkio ir kaimo verslo registre“ (Žin., 2007, Nr. 19-724).

ŽEMĖS ŪKIO MINISTRĖ	KAZIMIRA DANUTĖ PRUNSKIENĖ

SUDERINTA

Lietuvos savivaldybių asociacijos

2008-05-12 raštu Nr. (18)-SD-415

_________________

_________________

_________________

_________________

_________________

_________________

_________________

_________________

_________________

_________________

_________________

_________________

_________________

_________________

_________________

_________________

_________________

Forma patvirtinta

Lietuvos Respublikos žemos ūkio ministro 2008 m. gegužės 15 d. įsakymu Nr. 3D-278

(Prašymu forma)

_________________